–       מעצר בסמכות שוטר עד 24 שעות – לאחר ששוטר עוצר אדם חשוד עליו להביאו לתחנת המשטרה בפני קצין ממונה אשר יברר את הפרטים, ויחליט האם לשחררו או לעצור אותו לתקופה שלא תעלה על 24 שעות. אם הקצין הממונה החליט לעצור את החשוד, עליו להביאו בפני שופט (בית משפט שלום) בהקדם ולא יאוחר מ- 24 שעות. –       מעצר לצורך חקירה (מעצר ימים) – כאשר יובא אותו אדם חשוד בפני שופט, במסגרת הליך המעצר לצורך חקירה, תבקש המשטרה להאריך את מעצרו וההחלטה על משך זמן המעצר תהיה נתונה בידי השופט. –       הצהרת תובע – לאחר שהתובע בחן כי קיימות מספיק ראיות בתיק לצורך הגשת כתב אישום בעניינו של החשוד, רשאי התובע להגיש “הצהרת תובע”, בה הוא מבקש מבית המשפט, להאריך את מעצרו של החשוד פעם נוספת, עד 5 ימים, וזאת על מנת שהתובע יוכל ללמוד את חומר הראיות בצורה מעמיקה ולנסח כתב אישום בזמן זה. –       מעצר עד תום ההליכים – לאחר שהוגש כתב אישום, לרוב יגיש התובע במקביל, בקשה למעצר עד תום ההליכים (תלוי בחומרת העבירה) את המעצר ניתן להאריך עד 90 יום, ובית המשפט העליון רשאי להאריך את המעצר מעת לעת.